דניאל גל

דניאל גל (נולדה ב-27 ביולי 1987) היא שחקנית ישראלית.

ביוגרפיה
נולדה למלך ויעל גל, גדלה ברמת השרון. בגיל 12 לקתה בתסמונת גייאן-בארה, שהפכה אותה למשותקת מהצוואר ומטה. במשך חצי שנה ישבה בכיסא גלגלים, ולאחר מכן עברה שיקום ארוך של שנתיים בו למדה להפעיל את גופה מחדש. בתיכון למדה במגמת מחול. לאחר שנים של טיפול פסיכולוגי והתקפי פוסט-טראומה התגלה לה שעברה כשהייתה קטנה הטרדה מינית מאדם שהכירה בילדותה.

לא גויסה לצה"ל בשל עברה הרפואי. בגיל 18 עברה לגור לבדה בבאר שבע, כדי לרקוד בלהקת המחול קמע.

למדה בסטודיו למשחק ניסן נתיב במסלול התלת-שנתי.

 קריירה 
גל שיחקה במספר הפקות בתיאטרון החאן, בצוותא, בהבימה ובקאמרי. בנוסף, הופיעה כרקדנית בלהקות מחול שונות, בין השאר כרקדנית מקצועית באנסמבל בת-שבע.

בשנת 2010 שיחקה בתפקיד מרכזי בסדרת הדרמה "חיים אחרים" בערוץ 2 של קשת.

בהמשך שנת 2014, כיכבה בתפקיד קטיה בסרט הפשע "כיפה אדומה" שביים ארנון צדוק במסגרתו היא גם דוברת רוסית.

בשנת 2016 שיחקה את מור בעונתה השנייה של סדרת הפשע "פצועים בראש" בהוט 3, לצד גיא עמיר וחנן סביון. באותה שנה הצטרפה לעונות השישית והשביעית של סדרת הנעורים "גאליס" בערוץ הילדים ב-HOT, בתפקיד ניקה. בנוסף, שיחקה בסרט הקומדיה "הלהקה האחרונה בלבנון", בבימויים של בן בכר ואיציק קריחלי. מאז 2016, משחקת בתפקיד ראשי בסדרת הדרמה הקומית של yes "תאג"ד", בתור רותם פולק.

ב-2017 שיחקה את יוליה קרונסקי בעונה השישית של סדרת הנעורים "ראש גדול - ראש חדש" בערוץ KidZ. באותה שנה שיחקה בסרטו של אריק רוטשטיין "אנטנה".

מאז 2018 משחקת בתפקיד ראשי בסדרה "דאנסטורי" בתור דפנה בערוץ דיסני ישראל ב-yes.

ב-2018 שיחקה בתפקיד ראשי בסרט הטלוויזיה "חטיפה-קו 300" בקשת 12, המבוסס על מקרה אמיתי.

ב-2019 שיחקה בתפקיד מרכזי-כפול - אלכס-מריאנה - בסדרה הקומית "בת אל הבתולה" שב-HOT בידור. כמו כן, כיכבה בסרטה של הקולנוענית החרדית, דינה פרלשטיין, "תמרות עשן", ובסדרת הדרמה "ביום שהאדמה רעדה" בקשת 12.

ב-12 במרץ 2020 השתתפה בווידאו קליפ של ארקדי דוכין ואיזי "השיר של עומר", כשחקנית לצדו של שלום מיכאלשווילי, לזכרו של עומר אוחנון.

ב-2021 שיחקה בתפקיד ראשי בסרט "רסיסים" של הקולנוענית החרדית, דינה פרלשטיין ובסרטו של גורי אלפי "עוד סיפור אחד".

ב-2023 שיחקה בעונה השלישית של הסדרה "שקשוקה" בכאן חינוכית בתפקיד נגה.

ב-2024 השתתפה בעונה השלישית של "רוקדים עם כוכבים", והודחה ברבע הגמר.

ב-2025 השתתפה בהצגה "אמא" בתיאטרון בית לסין. עוד באותה שנה גל השתתפה בסדרת הטלוויזיה "רשת מרגלים" בתפקיד הלן, סוכנת מוסד.

 חיים אישיים 
במשך שלוש שנים הייתה בת-זוגו של הבמאי יותם גנדלמן. מתגוררת בקיבוץ יחיעם עם בעלה השחקן ובן-הקיבוץ, יואל רוזנקיאר. בדצמבר 2022 נולד בנם הראשון. ובפברואר 2026 נולדה בתם השנייה.

ב-2020 חשפה שהיא סובלת מפוסט-טראומה, עקב היותה קורבן לניצול מיני בילדותה. היא אף מעבירה הרצאות בנושא. לטענתה, התחושות הקשות שהיו לה כילדה מהתקיפות שעברה גרמו לה לחלות בתסמונת גייאן-בארה.

 פילמוגרפיה 
קולנוע
 שנה כותר תפקיד הערות 2015 בצל האמת אביגיל2016 כיפה אדומה קטיה הלהקה האחרונה בלבנון דנהמיציםסרט קצר2017 אנטנה קרן2018מז'ינקעלאהל'הסרט קצר2019תמרות עשןליבי הרמןתפקיד ראשי
(סרט חרדי)2021רסיסיםיעל וינפלדעוד סיפור אחדמאיה שקד

טלוויזיה
 שנה כותר תפקיד הערות 2010 חיים אחריםיעל תפקיד ראשי, עונה 1, ערוץ 2, קשת 12. 2015–2016 גאליס ניקה עונות 6–7, תפקיד משני, ערוץ הילדים, HOT2016 פצועים בראש מור תפקיד משני, עונה 2, HOT3. תאג"ד רותם פולק תפקיד ראשי, yes Action. 2017 ראש גדול יוליה קרונסקי תפקיד משני, עונה 6, yes kidZ.2018חטיפה-קו 300 אירית פורטוגז סרט טלוויזיה, קשת 12. דאנסטורי דפנה בורשטייןתפקיד ראשי, עונה 1, ערוץ דיסני (ישראל), yes.2019 ביום שהאדמה רעדה הילה רוסו תפקיד ראשי, עונה 1, קשת 12.בת אל הבתולה אלכס בן זקן/מריאנהתפקיד ראשי, HOT בידור.2023שקשוקהנגהתפקיד משנה, עונה 3, כאן חינוכית.2024רוקדים עם כוכביםעצמהמתמודדת בתוכנית; עונה 32025רשת מרגליםהלן

תיאטרון
 הצגה תפקיד תיאטרון במאיהדוד וניהילנה אנדרייבנהתיאטרון החאןמיקי גורביץ'הנשים העליזות מוינדזוראן פייג'אודי בן-משהיחזקאלנעמהרוני ניניוארץ פוקהאם/ג'ינג'רצוותאמרינה בלטובחלום ליל קיץהרמיהתיאטרון החאןשיר גולדברגשייקספיר מאוהבויולה דה לספסהבימהמשה קפטןהמורדיםמרתההבימה, הקאמרימי מפחד מווירג'יניה וולף?מיציהבימהאילן רונןסינית אני מדברת אליךמיריתיאטרון בית לסיןציפי פינסזוגתמראילן רונןבבצ'יקמרים יאפצ'יקנועם שמואלסטמפניורוחלהרוני ברודצקיאמאהבתבית לסיןהלל מיטלפונקט

על הבמה
רקדנית בלהקות
אוהד נהרין
שרון איילאנסמבל בת שבעעידן כהן"אגם הברבורים", "שנה של דג", "ברזיל"רונית זיו"אישה א' אישה ב'"מריה קונג"מיס ברזיל"רותם תש"ח"Paved Life"

מועמדות לפרסים
שנהיצירהפרסקטגוריהתוצאה2017תאג"דהאקדמיה הישראלית לטלוויזיההשחקנית הטובה ביותר בסדרת דרמה, דרמה יומית

קישורים חיצוניים

 דניאל גל, באתר סוכנות רינת ואילן



 דניאל גל: "גברים שהותקפו מינית שיתפו אותי" באתר youtube,מרץ 2021


הערות שוליים

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:רקדניות ישראליות
קטגוריה:יחיעם: אישים
קטגוריה:שחקניות קולנוע חרדי
קטגוריה:מתחרי רוקדים עם כוכבים (ישראל)
קטגוריה:ישראליות שנולדו ב-1987
קטגוריה:ישראלים שנולדו ב-1987